Աշխատանքի միջազգային կազմակերպության (ԱՄԿ) աջակցությամբ 2011թ.-ին Հայաստանում մշակվել է «Արժանապատիվ աշխատանքի ազգային ուրվագիծը», որի անգլերեն հրատարակությունը լույս է տեսել Ժնևում: Աշխատանքը կատարվել է ազգային խորհրդատուի կողմից` նախարարության, աշխատանքի և սոցիալական հետազոտությունների ազգային ինստիտուտի և Ազգային վիճակագրական ծառայության մասնագետների ներգրավմամբ: ԱՄԿ-ի` այս ուղղությամբ ծավալված գործունեությունը միտված է արժանապատիվ աշխատանքի ուղղությամբ երկրի առաջընթացի մշտադիտարկման և գնահատման հնարավորությունն ապահովելուն: